Klokken 14.10 blev Nordjyllands Politi kontaktet, og kaldt ud til et indbrud i Hjørring. - Naboer til huset bliver opmærksom på at der ligger møbler, tasker og lamper uden for huset, siger Per Vagn Nielsen, der er vagtchef fra Nordjyllands Politi. Der skulle ikke være nogen i huset, der er et dødsbo, men de to mænd gik altså rundt i haven og i huset. - Cirka tre minutter efter er vi på stedet, og der bliver så anholdt to personer, siger vagtchefen. Det er to mænd fra lokalområdet på henholdsvis 25 og 31 år. De er begge kendt i forvejen af politiet, og den ene har flere verserende sager kørende om indbrud. - De er blevet anholdt, og er lige nu på politistationen i Hjørring, siger Per Vagn Nielsen.

Referat:
Onsdag eftermiddag blev to mænd opdaget, da de var i færd med at fjerne tyvekoster fra en villa i Hjørring.